《苍梧十景次汪宪副韵 其六 北城新井》
明代·张吉

盗泉不可饮，井渫敢辞远。一脉许剖分，伐竹躬百本。

刲㓢岂不劳，洁污惧淆混。酌以濯我缨，匪图餴一饭。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。